Oficialusis leidinys L 004 , 09/01/2003 p. 0009 - 0011



Komisijos Direktyva 2003/2/EB 2003 m. sausio 6 d. dėl arseno pardavimo ir naudojimo apribojimų (dešimtą kartą derinanti su technikos pažanga Tarybos direktyvą 76/769/EEB) (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1976 m. liepos 27 d. Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo [1] su paskutiniais pakeitimais, padarytais Komisijos direktyva 2002/62/EB [2], ypač į jos 2 straipsnio a punktą, pateiktą Tarybos direktyva 89/678/EEB [3], kadangi: (1) Tarybos direktyva 89/677/EEB [4], aštuntą kartą iš dalies keičianti Direktyvą 76/769/EEB, numato tam tikrus arseno prekybos ir naudojimo apribojimus. (2) Papildant Bendrijos teisės aktus dėl arseno junginių naudojimo medienai apsaugoti po 1995 m. Austrijos, Suomijos ir Švedijos įstojimo į Europos Sąjungą, buvo atliktas rizikos įvertinimas ir arseno naudojimo tam tikruose medienos antiseptikuose tolimesnių apribojimų privalumų ir trūkumų analizė [5]. (3) Rizikos įvertinimas buvo perduotas Toksiškumo, ekotoksiškumo ir aplinkos moksliniam komitetui (CSTEE) išnagrinėti [6], o CSTEE padarė išvadą, kad pagrindinės grėsmės nustatytos teisingai. Tarp tokių – grėsmės žmogaus sveikatai, kylančios naudojant medieną, apdorotą vario, chromo ir arseno turinčiais medienos antiseptikais, ypač grėsmė vaikų sveikatai naudojant variu, chromu ar arsenu apdorotą medieną žaidimų aikštelių įrengimuose. Taip pat tam tikruose jūrų vandenyse buvo nustatyta grėsmė akvatorijai. (4) CSTEE taip pat rekomendavo, kad atsižvelgiant į didelį žinių apie arsenu apdorotą medieną sąvartynuose trūkumą, patartina laikytis atsargumo apribojant arseno turinčių medienos antiseptikų naudojimą tik ten, kur tai neišvengiamai būtina. (5) Toliau svarstant arseno poveikį sveikatai [7], CSTEE nustatė, kad ši medžiaga yra ir genotoksiška, ir gerai žinomas kancerogenas, ir kad gali būti tikslinga nustatyti, kad nėra jokios kancerogeninio poveikio ribos. (6) Variu, chromu ar arsenu apdorotos medienos atliekos priskirtos pavojingoms atliekoms pagal 2000 m. gegužės 3 d. Komisijos sprendimą 2000/532/EB, pakeičiantį Sprendimą 94/3/EB, nustatantį atliekų sąrašą pagal Tarybos direktyvos 75/442/EEB dėl atliekų 1 straipsnio a dalį, ir Tarybos sprendimą 94/904/EB, nustatantį pavojingų atliekų sąrašą pagal Tarybos direktyvos 91/689/EEB dėl pavojingų medžiagų 1 straipsnio 4 dalį [8] su paskutiniais pakeitimais, padarytais Tarybos sprendimu 2001/573/EB [9]. (7) 1998 m. vasario 16 d. Europos Parlamento ir Tarybos direktyvoje 98/8/EB dėl biocidinių produktų pateikimo į rinką [10] nustatytos nuostatos siekiant suderinti leidimą naudoti biocidinius produktus Bendrijos mastu, o 2000 m. rugsėjo 7 d. Komisijos reglamente (EB) Nr. 1896/2000 dėl Europos Parlamento ir Tarybos direktyvos 98/8/EB dėl biocidinių produktų 16 straipsnio 2 dalyje nurodytos programos pirmojo etapo [11] reikalaujama, kad būtų teikiama pirmenybė įvertinti medienos antiseptikus pagal Direktyva 98/8/EB numatytą peržiūrėjimo programą. Arseno kaip veikliosios medžiagos nustatymas ir pranešimas apie tai buvo atliktas per Reglamente (EB) Nr. 1896/2000 nurodytą laikotarpį. Išsamus arseno kaip naudojamos medžiagos įvertinimo aprašas turės būti pateiktas iki 2004 m. kovo 28 d. (8) Atsižvelgiant į rizikos įvertinimą ir laikantis atsargumo principo laukiant kol bus atliktas taisyklių suderinimas pagal Direktyvą 98/8/EB arba sprendimą kaip numatyta Reglamento (EB) Nr. 1896/2000 6 straipsnio 3 dalyje, būtina suderinti Direktyvoje 79/769/EEB arsenui taikomus apribojimus su technine pažanga. Ši direktyva netaikoma jau panaudotai variu, chromu arba arsenu apdorotai medienai. (9) Ši direktyva turėtų būti taikoma nepažeidžiant Bendrijos teisės aktų, nustatančių būtiniausius darbuotojų apsaugos reikalavimus, ypač 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo [12], 1990 m. birželio 28 d. Tarybos direktyvos 90/394/EEB dėl darbuotojų apsaugos nuo rizikos, susijusios su kancerogenų poveikiu darbe (šeštoji atskira direktyva, kaip numatyta Direktyvos 89/391/EEB 16 straipsnio 1 dalyje) [13] su paskutiniais pakeitimais, padarytais Direktyva 1999/38/EB [14] ir 1998 m. balandžio 7 d. Tarybos direktyva 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (keturioliktoji atskira direktyva, kaip numatyta Direktyvos 89/391/EEB 16 straipsnio 1 dalyje) [15]. (10) Šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 76/769/EEB I priedas iš dalies keičiamas kaip nurodyta šios direktyvos priede. 2 straipsnis Valstybės narės priima ir paskelbia nuostatas, kurios, įsigaliojusios ne vėliau kaip iki 2003 m. birželio 30 d., įgyvendina šią direktyvą. Apie tai jos nedelsdamos praneša Komisijai. Šias nuostatas jos taiko ne vėliau kaip nuo 2004 m. birželio 30 d. Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 4 straipsnis Ši direktyva skirta valstybėms narėms. Priimta Briuselyje, 2003 m. sausio 6 d. Komisijos vardu Erkki Liikanen Komisijos narys [1] OL L 262, 1976 9 27, p. 201. [2] OL L 183, 2002 7 12, p. 58. [3] OL L 398, 1989 12 30, p. 24. [4] OL L 398, 1989 12 30, p. 19. [5] Medienos antiseptikuose esančio arseno keliamos grėsmės sveikatai ir aplinkai ir tolesnių jų pardavimo ir naudojimo apribojimų padarinių įvertinimas, 1998. [6] http://europa.eu.int/comm/food/fs/sc/sct/out18_en.html. [7] http://europa.eu.int/comm/food/fs/sc/sct/out106_en.html. [8] OL L 226, 2000 9 6, p. 3. [9] OL L 203, 2001 7 28, p. 18. [10] OL L 123, 1998 4 24, p. 1. [11] OL L 228, 2000 9 8, p. 6. [12] OL L 183, 1989 6 29, p. 1. [13] OL L 196, 1990 7 26, p. 1. [14] OL L 138, 1999 6 1, p. 66. [15] OL L 131, 1998 5 5, p. 11. -------------------------------------------------- PRIEDAS Direktyvos 76/769/EEB I priedo 20 punktas pakeičiamas taip: "20. Arseno junginiai | 1.Draudžiama naudoti kaip medžiagas ir preparatų sudėtines dalis, skirtas: | a)apsaugoti nuo užsiteršimo mikroorganizmais, augalais ar gyvūnais:laivų korpusus,narvus, plūdes, tinklus ir kitus įtaisus ar įrangą, naudojamą žuvų ar kiaukutinių auginimui,bet kokius visai ar iš dalies panardinamus įtaisus ar įrangą; | b)medienai konservuoti. Be to, taip apdorotas medis negali būti pateikiamas į rinką; | c)tačiau nukrypstant nuo reikalavimų: | i)medienos konservavimo preparatuose ir medžiagose šie junginiai, jei jie yra neorganinių vario, chromo ir arseno (CCA) C tipo tirpalai, gali būti naudojami tik pramoninėje įrangoje, kuria vakuumu arba slėginiu impregnuojama mediena. Taip apdorotą medieną pateikti į rinką leidžiama tik visiškai nustačius antiseptiką; | ii)laikantis i punkto pramoninėje įrangoje CCA tirpalu apdorota mediena: gali būti patiekta į rinką profesionaliam ar pramoniniam naudojimui, su sąlyga, kad konstrukcinis medienos vientisumas būtinas siekiant užtikrinti žmonių ar gyvulių apsaugą, ir jei nėra pagrindo manyti, kad per visą jos naudojimo laiką ji kontaktuos su žmonių oda:kaip visuomeninių ir žemės ūkio pastatų, įstaigų ir pramoninių patalpų statybinė mediena,tiltams ir tiltų statybos darbams,kaip statybinė mediena gėlo ir sūraus vandens plotuose, pvz.: prieplaukoms ir tiltams,užtvaroms nuo triukšmo,apsisaugant nuo griūties,greitkelių apsaugos užtvaroms ir barjerams,gyvulių spygliuotos vielos aptvarų atramoms,žemės sulaikymo konstrukcijoms,elektros perdavimo ir telekomunikacijų stulpams,požeminio geležinkelio pabėgiams. | Nepažeidžiant kitų Bendrijos nuostatų dėl pavojingų medžiagų ir preparatų klasifikavimo, pakavimo ir ženklinimo etiketėmis taikymo, visa apdorota į rinką pateikta mediena atskirai ženklinama etiketėmis "Skirta naudoti tik pramoninėje įrangoje ir profesionaliems naudotojams, turi arseno". Be to, visa supakuota pateikta į rinka mediena ženklinama etikete "Naudodami šią medieną mūvėkite pirštines. Pjaudami ar kitaip apdorodami šią medieną naudokite nuo dulkių apsaugančią kaukę ir apsauginius akinius. Šios medienos atliekos įgaliotoje įmonėje bus tvarkomos kaip pavojingos atliekos"; | iii)i ir ii papunkčiuose nurodytą apdorotą medieną draudžiama naudoti:gyvenamosios ar buitinės paskirties konstrukcijose, nepriklausomai nuo jų paskirties,ten, kur ji gali pakartotinai kontaktuoti su oda,jūrų vandenyse,žemės ūkyje, išskyrus gyvulių aptvarų atramoms ir ii punkte nurodytoms struktūroms,ten, kur apdorota mediena gali kontaktuoti su tarpiniais ar galutiniais produktais, skirtais žmonių maistui ar gyvūnų pašarui vartoti. | 2.Draudžiama naudoti kaip pramoniniam vandeniui, nepriklausomai nuo jo paskirties, valyti skirtas medžiagas ir preparatų sudėtines dalis." | --------------------------------------------------